b'\n_START_ARTICLE_\nMatia Corvin\n_START_SECTION_\nVia\xc8\x9ba\n_START_PARAGRAPH_\nViitorul rege s-a n\xc4\x83scut \xc3\xaen 1443 la Cluj, ca al doilea fiu al lui Ioan de Hunedoara (vezi Familia Huniade) \xc3\xaen casa lui Jakab M\xc3\xa9hffi socrul lui Stefan Kolb. Ioan de Hunedoara a fost un renumit conduc\xc4\x83tor militar, descendentul unui cneaz valah (rom\xc3\xa2n), pe nume Voicu. _NEWLINE_\xc3\x8entr-un document de dona\xc8\x9bie al posesiunii Hunedoara, datat la 18 octombrie 1409 apar nominaliza\xc8\x9bi Voyk sau Woyk, filius Serbe ori Serba, cu fra\xc8\x9bii s\xc4\x83i Magas \xc8\x99i Radul, v\xc4\x83rul lor Radul \xc8\x99i fiul lui Woyk, anume Iohannes. Fiind vorba despre rom\xc3\xa2ni, variantele \xc3\xaen limba rom\xc3\xa2n\xc4\x83 ale acestor nume, trebuie s\xc4\x83 fi fost Voicu, \xc8\x98erbu sau \xc8\x98erban, Mogo\xc8\x99, Radul \xc8\x99i Ioan sau Iuon. Cu alte cuvinte, str\xc4\x83bunicul regelui Matia s-a numit \xc8\x98erbu (\xc8\x98erban), bunicul Voicu, unchii Mogo\xc8\x99 \xc8\x99i Radul, iar tat\xc4\x83l Ioan (Iuon). _NEWLINE_Matia a \xc3\xaentreprins \xc3\xaen calitate de regent al Ungariei o serie de campanii militare reu\xc8\x99ite \xc3\xaempotriva Imperiului Otoman, l\xc4\x83s\xc3\xa2nd fiului s\xc4\x83u un regat sigur \xc8\x99i stabil. Mama lui Matei a fost Erzs\xc3\xa9bet Szil\xc3\xa1gyi (Elisabeta), dintr-o familie de nobil maghiar cu foarte mare influen\xc8\x9b\xc4\x83, fiica c\xc4\x83pitanului L\xc3\xa1szl\xc3\xb3 Szil\xc3\xa1gyi de Horogszeg (Ladislau) al cet\xc4\x83\xc8\x9bii de la Bradics \xc8\x99i sora lui Mihai Szil\xc3\xa1gyi, voievod transilv\xc4\x83nean \xc8\x99i regent ungar._NEWLINE_Dup\xc4\x83 moartea lui Iancu de Hunedoara, oligarhia maghiar\xc4\x83 a revenit la putere. \xe2\x80\x9eT\xc3\xa2n\xc4\x83rul rege\xe2\x80\x9d (Ladislau Postumul) a fost conduc\xc4\x83torul nominal, \xc3\xaens\xc4\x83 adev\xc4\x83ra\xc8\x9bii conduc\xc4\x83tori erau familiile maghiare Garai, Ujlaki \xc8\x99i Cillei. Grija lor a fost s\xc4\x83 combat\xc4\x83 influen\xc8\x9ba familiei Hunyadi. Astfel, au convins pe t\xc3\xa2n\xc4\x83rul rege Ladislau, s\xc4\x83 ordone inculparea pentru omucidere \xc8\x99i condamnarea la moarte (prin decapitare) a lui L\xc3\xa1szl\xc3\xb3 (Ladislau Corvin), fiul cel mare al lui Ioan de Hunedoara. Fiul cel mic al lui Iancu, Matei, \xc3\xaenc\xc4\x83 un copil, a fost \xc8\x99i el, datorit\xc4\x83 intrigilor, cur\xc3\xa2nd aruncat \xc3\xaen \xc3\xaenchisoare. Apoi a \xc3\xaenceput r\xc4\x83zboiul civil. Adolescentul rege a fugit \xc3\xaen Boemia, lu\xc3\xa2nd pe Matei cu el. Erzs\xc3\xa9bet Szil\xc3\xa1gyi, v\xc4\x83duva lui Ioan de Hunedoara, a organizat armatele fidele so\xc8\x9bului s\xc4\x83u \xc8\x99i a reu\xc8\x99it s\xc4\x83 pun\xc4\x83 cap\xc4\x83t r\xc4\x83zboiului civil, \xc3\xaenving\xc3\xa2nd armatele marii nobilimi. Regele Ladislau Postumul moare \xc3\xaen condi\xc8\x9bii suspecte \xc3\xaen Cetatea din Praga, iar mai mul\xc8\x9bi dintre cei ce-l determinaser\xc4\x83 s\xc4\x83-l condamne pe Ladislau de Hunedoara au fost uci\xc8\x99i din ordinul Elisabetei sau al lui Mihai Szil\xc3\xa1gyi. Dieta Na\xc8\x9bional\xc4\x83 a fost reunit\xc4\x83 la Buda s\xc4\x83 aleag\xc4\x83 noul rege. \xc3\x8en prezen\xc8\x9ba armatelor lui Hunyadi, cantonate pe Dun\xc4\x83rea \xc3\xaenghe\xc8\x9bat\xc4\x83, a fost ales rege Matei, \xc3\xaen v\xc3\xa2rst\xc4\x83 de 14 ani, care trebuia s\xc4\x83 fie r\xc4\x83scumparat \xc8\x99i adus de la Praga._NEWLINE_Matei Corvin a domnit 32 de ani ca rege al Ungariei \xc8\x99i domnia sa a fost una dintre cele mai str\xc4\x83lucite din istoria Ungariei. Aristocra\xc8\x9bia de rang \xc3\xaenalt \xc3\xaens\xc4\x83 nu s-a \xc3\xaemp\xc4\x83cat cu prezen\xc8\x9ba lui pe tronul Ungariei \xc8\x99i a uneltit pentru a-l detrona. Conform legendei, marii nobili ar fi reu\xc8\x99it s\xc4\x83-\xc8\x99i pun\xc4\x83 planul \xc3\xaen aplicare cu ajutorul reginei Beatrice, so\xc8\x9bia regelui. Medicul reginei \xc3\xael trata de reumatism pe regele Matei otr\xc4\x83vindu-l cu plumb; astfel regele Matei Corvin muri \xc3\xaencet, de saturnism, \xc3\xaenainte s\xc4\x83 ajung\xc4\x83 la v\xc3\xa2rsta de 50 de ani._NEWLINE_Matei a fost instruit \xc3\xaen italian\xc4\x83. Descoperind realiz\xc4\x83rile Rena\xc8\x99terii, a \xc3\xaenceput s\xc4\x83 promoveze influen\xc8\x9bele culturale italiene \xc3\xaen Ungaria. Buda, Esztergom, Sz\xc3\xa9kesfeh\xc3\xa9rv\xc3\xa1r \xc8\x99i Visegr\xc3\xa1d au fost printre ora\xc8\x99ele care au beneficiat de stabilirea unui sistem de s\xc4\x83n\xc4\x83tate public\xc4\x83 \xc8\x99i educa\xc8\x9bie, precum \xc8\x99i a unui nou sistem juridic sub domnia lui Matei Corvin. S-a dovedit a fi un generos mecena al arti\xc8\x99tilor din Italia (ex. Galeotto Marcio) \xc8\x99i Europa de Vest, care s-au str\xc3\xa2ns la curtea sa. Biblioteca sa, Bibliotheca Corviniana, era cea mai mare colec\xc8\x9bie european\xc4\x83 de cronici istorice \xc8\x99i lucr\xc4\x83ri filosofice \xc8\x99i \xc8\x99tiin\xc8\x9bifice din secolul al XV-lea, num\xc4\x83r\xc3\xa2nd peste 5.000 de exemplare, fiecare exemplar valor\xc3\xa2nd mai mult de 1.000 florini de aur._NEWLINE_Domnia sa este considerat\xc4\x83 ca fiind unul dintre cele mai glorioase capitole ale istoriei Ungariei, marcate prin campanii militare victorioase ale temutei sale Fekete sereg (\xe2\x80\x9eArmata neagr\xc4\x83\xe2\x80\x9d). Ungaria a cunoscut \xc3\xaen timpul domniei sale cea mai vast\xc4\x83 \xc3\xaentindere din istoria sa (la vest din sud-estul Germaniei p\xc3\xa2n\xc4\x83 \xc3\xaen Dalma\xc8\x9bia, iar la est din Polonia, - excluz\xc3\xa2nd Moldova \xc8\x99i \xc8\x9aara Rom\xc3\xa2neasc\xc4\x83 - p\xc3\xa2n\xc4\x83 \xc3\xaen Bulgaria de ast\xc4\x83zi). Matei Corvin a condus \xc3\xaen uniune personal\xc4\x83 Regatul Moraviei, Silezia \xc8\x99i Luza\xc8\x9bia (Lausitz) (toate trei 1468/1469/1479-1490) \xc8\x99i Austria Inferioar\xc4\x83 (1477/1485-1491). Vorbea maghiara, italiana, croata, latina \xc8\x99i mai t\xc3\xa2rziu germana, ceha, slovaca, precum \xc8\x99i alte limbi slave. Regele Matei este amintit \xc8\x99i ast\xc4\x83zi, \xc3\xaen multe istorisiri \xc8\x99i c\xc3\xa2ntece populare, ca un conduc\xc4\x83tor foarte \xc3\xaen\xc8\x9belept \xc8\x99i drept._NEWLINE_Matei Corvin a fost cel care a ordonat \xc3\xaentemni\xc8\x9barea domnitorului Munteniei Vlad al III-lea (\xc8\x9aepe\xc8\x99), c\xc3\xa2nd acesta, urm\xc4\x83rit de armata otoman\xc4\x83, i-a cerut ajutorul. Dar tot Matei l-a ajutat pe Vlad s\xc4\x83 recucereasc\xc4\x83 tronul \xc8\x9a\xc4\x83rii Rom\xc3\xa2ne\xc8\x99ti (Valahiei) de la Laiot\xc4\x83 Basarab. _NEWLINE_Dup\xc4\x83 ce \xc8\x98tefan cel Mare, domnitorul Moldovei a \xc3\xaencheiat pacea cu Regele Cazimir al Poloniei, Matei l-a atacat pe \xc8\x98tefan, dar a fost \xc3\xaenfr\xc3\xa2nt \xc3\xaen lupta de la Baia, oastea sa retr\xc4\x83g\xc3\xa2ndu-se, urm\xc4\x83rit\xc4\x83 de cea a lui \xc8\x98tefan, iar Matei a fost r\xc4\x83nit \xc3\xaen aceast\xc4\x83 lupt\xc4\x83 de trei s\xc4\x83ge\xc8\x9bi \xc8\x99i o lovitur\xc4\x83 de lance. \xc3\x8entr-o diplom\xc4\x83 emis\xc4\x83 \xc3\xaen 1469, Matia Corvinul recompensa cu unele drepturi pe maramure\xc8\x99enii din garda "sumanelor negre", pentru vitejia dovedit\xc4\x83 \xc3\xaen salvarea de la moarte a regelui \xc3\xaen b\xc4\x83t\xc4\x83lia de la Baia. Diploma men\xc8\x9biona pe Coroi din Once\xc8\x99ti (Maramure\xc8\x99), pe fiul acestuia Ioan, precum \xc8\x99i pe fra\xc8\x9bii de arme ai acestora: Mihai de Petrova, Mihai Nan de Slatina, Petru Leuc\xc4\x83 din Valea Lupului, Ioan Miclea din \xc8\x98ugatag, Petru de Berbe\xc8\x99ti, Simion fiul lui Pop de Uglea, Lup\xc8\x99a de Berbe\xc8\x99ti, Ste\xc8\x9b de Biserica Alb\xc4\x83 \xc8\x99i George Avram de Once\xc8\x99ti.\n_START_SECTION_\nArborele genealogic al familiei Huniade\n_START_PARAGRAPH_\nMengu-Timur_NEWLINE_                                                             \xe2\x94\x82 _NEWLINE_                                                         Thocomerius_NEWLINE_                                                             \xe2\x94\x82_NEWLINE_                                                          Basarab I_NEWLINE_                                                             \xe2\x94\x82_NEWLINE_                                      Cneaz cuman    \xe2\x88\x9e    ... Basarab_NEWLINE_                                            \xe2\x94\x82                \xe2\x94\x82 _NEWLINE_                                            |\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80|_NEWLINE_                                                      \xe2\x94\x82_NEWLINE_                                                    Both_NEWLINE_                                                      \xe2\x94\x82_NEWLINE_                                          \xe2\x94\x8c\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\xb4\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90_NEWLINE_                                       Csorba/Sorb(\xe2\x88\x9e\xc3\x89dua)        Rados_NEWLINE_                                          \xe2\x94\x82                     _NEWLINE_      \xe2\x94\x8c\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\xac\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80|\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90                       _NEWLINE_    Rados          Magos                Vajk/Voicu(\xe2\x88\x9eErzs\xc3\xa9bet Morzsinai)  Candachia   _NEWLINE_                                          \xe2\x94\x82_NEWLINE_                              \xe2\x94\x8c\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80|\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x80\x94\xe2\x80\x94\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x80\x94\xe2\x80\x94\xe2\x94\x80\xe2\x94\x80\xe2\x94\x90\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x80\x94\xe2\x80\x94\xe2\x94\x80\xe2\x94\x80\xe2\x94\x90\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x80\x94\xe2\x80\x94\xe2\x94\x80\xe2\x94\x80\xe2\x94\x90_NEWLINE_                            J\xc3\xa1nos        Iancu de Hunedoara(\xe2\x88\x9eErzs\xc3\xa9bet Szil\xc3\xa1gyi)Iv\xc3\xa1n     Vajk     Erzs\xc3\xa9bet   Kl\xc3\xa1ra     M\xc3\xa1ria_NEWLINE_                          1395-1400    1400-1456_NEWLINE_                              \xe2\x94\x8c\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\xb4\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90_NEWLINE_                            L\xc3\xa1szl\xc3\xb3               Matei Corvin (Matia Corvin) (o-o Borb\xc3\xa1la Edelpeck)_NEWLINE_                          1431-1457             1443-1490_NEWLINE_                             ++                     \xe2\x94\x82_NEWLINE_                                              Ion Corvin (Corvin J\xc3\xa1nos) (\xe2\x88\x9e Beatrice de Frangepan / Frangep\xc3\xa1n Beatrix)_NEWLINE_                                                1473-1504_NEWLINE_                                                    \xe2\x94\x82_NEWLINE_                                        \xe2\x94\x8c\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\xb4\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x80\xe2\x94\x90_NEWLINE_                                 Erzs\xc3\xa9bet Corvin        Krist\xc3\xb3f Corvin_NEWLINE_                                   1496-1508              1499-1504_NEWLINE_                                      ++                     ++\n_START_SECTION_\nNumele\n_START_PARAGRAPH_\nA fost botezat \xc3\xaen Biserica Sf\xc3\xa2ntul Mihail din Cluj, primind numele de Matia ca n\xc4\x83scut \xc3\xaen ajunul zilei de 24 februarie, zi \xc3\xaen care calendarul roman \xc3\xael comemora pe Sf\xc3\xa2ntul Matia (trecut \xc3\xaen calendarul r\xc4\x83s\xc4\x83ritean pe 9 august)._NEWLINE_Din cauza frecven\xc8\x9bei reduse a numelui Matia \xc3\xaen spa\xc8\x9biul rom\xc3\xa2nesc transilv\xc4\x83nean, prenumele regelui a fost \xc8\x99i este pronun\xc8\x9bat de rom\xc3\xa2ni, Matei sau Mateia\xc8\x99. Aceasta poate fi \xc8\x99i o urmare a asem\xc4\x83n\xc4\x83rii numelui apostolului Matia cu cel al evanghelistului Matei (s\xc4\x83rb\xc4\x83torit la 21 septembrie \xc3\xaen calendarul roman universal, respectiv la 16 noiembrie \xc3\xaen cel cre\xc8\x99tin ortodox). Mai mult, \xc3\xaen Moldova s-a \xc3\xaencet\xc4\x83\xc8\x9benit numele Mateia\xc8\x99, de la numele maghiar al regelui, M\xc3\xa1tyas (Mattia). De aici, istoricii din Muntenia l-au preluat ca Matei, consider\xc3\xa2nd numele Mateia\xc8\x99 ca fiind un hipocoristic. \xc3\x8ens\xc4\x83 numele corect, care rezult\xc4\x83 din documente, este Matia/Mattia/Mathias. Epitetul Corvinus provine de la stema familiei, ce con\xc8\x9binea un corb (corvus \xc3\xaen latin\xc4\x83).'